kardosdrur/scandi-wiki huggingface dataset:
Karl XIIIs orden

Karl XIIIs orden er en svensk kongelig orden, oprettet 27. maj 1811 af Karl 13. af Sverige, som en udmærkelse for frimurere. I 1975 gled Karl XIIIs orden ud af det statslige ordensvæsen, men ordenen eksisterer fortsat som en privat orden.

Medlemmer 
Det er kun mænd af evangelisk tro, der kan optages i ordenen. Der er tre hovedgrupper af medlemmer: Svenske frimurere, svenske kongelige og udenlandske frimurere.

Svenske frimurere 
Medlemmerne skal være fyldt 36 år, og de skal i forvejen have en høj rang blandt frimurerne.
I denne gruppe kan der højst være 33 medlemmer (tidligere 30), fordelt med 
 højst 3 præster 
 højst 30 verdslige riddere (tidligere 27)

Kongelige frimurere 
I 1826 blev det bestemt, at svenske prinser kan optages ved fødselen. De bliver dog først fulde medlemmer af ordenen, når de som voksne har opnået en høj rang hos frimurerne.

Nuværende kongelige medlemmer 
 Carl 16. Gustav af Sverige (stormester)
 Prins Carl Philip af Sverige (f. 1979)
 Prins Nicolas af Sverige (f. 2015)
 Prins Oscar af Sverige (f. 2016)
 Prins Alexander af Sverige (f. 2016)
 Prins Gabriel af Sverige (f. 2017)
 Prins Julian af Sverige (f. 2021)

Udenlandske frimurere 
Antallet af udenlandske riddere var tidligere højst syv, men nu kan der optages 10 udlændinge. De udenlandske riddere er ledende frimurere i England, Danmark, Finland, Norge og Island.

Etableret i 1811
Ordener, dekorationer og medaljer fra Sverige
Frimureri
2. division 1990 (fodbold)

2. division 1990 var den 46. udgave og sidste udgave af 2. division, som landets næstebedste række. Turneringen blev administreret af DBU.

B1909 og B1913 gik videre til Play off-kampen om kvalifikation til Superligaen 1991.

Tabel

Playoff

Playoff til Superligaen 1991 

|}

Playoff til 1. division 1991 

Fodbold i 1990
2. division (fodbold)
1. division 1985 (fodbold)

1. division 1985 var den 41. sæson af 1. division siden turneringens oprettelse i 1946. Turneringen blev administreret af DBU.

BK Frem, Hvidovre IF, Køge BK og B 93 rykkede direkte ned 2. division. Brøndby IF vandt deres første mesterskab.

Tabel

Målscorere

Eksterne henvisninger 
 Peders Fodboldstatistik 

Sæsoner i 1. division (fodbold)
Fodbold i 1985
Saksisk-ernestinske husorden

Den saksisk-ernestinske husorden (tysk: Herzoglich Sachsen-Ernestinischer Hausorden) var en fælles orden, der blev tildelt i hertugdømmene Sachsen-Altenburg, Sachsen-Coburg-Gotha og Sachsen-Meiningen. Ordenen blev genoprettet som en privat orden i 2006.  

Ordenen blev indstiftet 25. december 1833 i fællesskab af hertugene af de tre små hertugdømmer. Ordenen var navngivet efter hertugernes fælles stamfader hertug Ernst den fromme (1601–1675) af Sachsen-Gotha-Altenburg.

Ordenen blev forbudt af Hitler i 1935. Fra 1955 blev ordenen genoplivet i et begrænset omfang. 

I 2006 genoptog prins Andreas af Sachsen-Coburg og Gotha ordenen som Den hertuglige Sachsen-Coburg og Gotha'ske Husorden (tysk:Herzoglich Sachsen-Coburg und Gotha'sche Hausorden, engelsk: Ducal Saxe-Coburg and Gotha House Order).

Kilder 
Artiklen bygger helt eller delvist på Norsk Wikipedia.

Ordener, dekorationer og medaljer fra Tyskland
Etableret i 1833
Lilleheden

Lilleheden henviser til flere ting:

 Lilleheden Klitplantage
 Lilleheden Station
Adema

Adema er et amerikansk nu metal-band fra Californien.

Diskografi

Studiealbum
 Adema (2001)
 Unstable (2003)
 Planets (2005)
 Kill the Headlights (2007)

Nu metal-grupper
Postgrungegrupper
Alternative metal-grupper fra USA
Musikgrupper fra 1998
Skeer (instrument)

Skeer kan bruges som et interimistisk percussioninstrument. At spille på skeer opstod i Irland, hvor man brugte ribben fra får til at spille med. Skeer bliver blandt andet brugt i britisk, irsk, fransk canadisk, græsk, amerikansk, russisk og tyrkisk folkemusik.

Blandt kendte musikere som spiller på skeer kan nævnes Duncan Campbell fra reggaebandet UB40, Bobby Hebb og Noel Crombie. Desuden havde det amerikanske band Soundgarden i 1994 et hit med sangen "Spoonman" som de spillede sammen med den kendte street performer Artis the Spoonman.

Percussion
Christy Moore

Christopher Andrew "Christy" Moore (født 7. maj 1945) er en irsk folkemusiker, sangskriver og guitarist. Han er en af grundlæggerne af bandet Planxty og Moving Hearts. Han udgav sit første album Paddy on the Road i 1969, med et oplag på kun 500. Det blev optaget sammen med Dominic Behan (bror til Brendan Behan).

I 2007 blev han udnævnt til Irlands største nulevende musiker på RTÉ's People of the Year Awards.

Diskografi

Solo 
 1969 Paddy on the Road
 1972 Prosperous
 1975 Whatever Tickles Your Fancy
 1976 Christy Moore
 1978 The Iron Behind the Velvet
 1978 Live in Dublin
 1980 H Block
 1981 Christy Moore and Friends
 1983 The Time Has Come
 1984 Ride On
 1985 Ordinary Man
 1986 The Spirit of Freedom
 1987 Unfinished Revolution
 1989 Voyage
 1991 Smoke and Strong Whiskey
 1993 King Puck
 1994 Live at the Point
 1996 Graffiti Tongue
 1999 Traveller
 2001 This is the Day
 2002 Live at Vicar Street
 2005 Burning Times
 2006 Live at The Point 2006
 2009 Listen
 2011 Folk Tale

Med Planxty 
 1972 Planxty
 1973 The Well Below the Valley
 1974 Cold Blow And The Rainy Night
 1979 After The Break
 1980 The Woman I Loved So Well
 1983 Words and Music
 2004 Planxty Live 2004

Med Moving Hearts 
 1982 Moving Hearts
 1982 Dark End Of The Street

Opsamlingsalbums 
 1980 High Kings of Tara (Christy Moore, Planxty,..)
 1984 Nice 'n Easy
 1984 Aris (Planxty)
 1988 Christy Moore (Compilation USA)
 1991 The Christy Moore Collection 1981–1991
 1997 Christy Moore Collection Part 2
 2004 The Box Set 1964-2004

Referencer

Eksterne henvisninger 

Guitarister fra Irland
Sangere fra Irland
Alan Dsagojev

Alan Jelisbarovitj Dsagojev (, ; født 17. juni 1990 i Beslan, Sovjetunionen) er en professionel fodboldspiller fra Rusland, der spiller som offensiv midtbanespiller. Han har siden 2008 været på kontrakt med CSKA Moskva, der spiller i Russisk Premier League.

Han fik debut for Ruslands fodboldlandshold i oktober 2008.

Karriere 
Dsagojev blev født i Beslan i Nordossetien. Han begyndte at spille fodbold på gaden, inden han kom på den lokale klub Terek Beslans ungdomshold. I 2000 flyttede han til republikkens hovedstad Vladikavkas, hvor han begyndte at spille for klubben Junost. I juli 2005 begyndte han på Konopljov Fodbold Akademi.

I januar 2006 begyndte han at spille for Krylja Sovjetov-SOK, der på daværende tidspunkt spillede i den russiske 2. division. Indtil december 2007 spillede Dsagojev 37 ligakampe og scorede 6 mål for klubben.

Alan Dsagojev skrev i januar 2008 kontrakt med den russiske storklub CSKA Moskva, hvor han hurtigt blev fast mand på holdet. I juni 2012 var han noteret for 102 ligakampe for holdet, og han havde scoret 26 mål.

Landshold 
Alan Dsagojev debuterede 11. oktober 2008 for Ruslands fodboldlandshold i en VM-kvalifikationskamp mod . På dette tidspunkt var han kun 18 år og 116 dage gammel. Det første landskampsmål scorede han 8. oktober 2010 i en kamp mod . I maj 2012 han af landstræner Dick Advocaat blev udtaget til Europamesterskabet i fodbold, der skulle spilles i Ukraine og Polen. I Ruslands åbningskamp mod  scorede Dsagojev kampens første og fjerde mål.

Han var den 8. juni 2012 registreret for 22 landskampe og syv mål for nationalmandskabet.

Eksterne henvisninger 

 Alan Dzagojevs spillerprofil  på CSKA Moskvas hjemmeside.

Referencer 

Fodboldspillere fra Rusland
Fodboldspillere fra CSKA Moskva
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Eleanor Shanley

Eleanor Shanley er en irsk sanger, der er kendt for sine fortolkninger af traditionelle irske sange.
Hun er opvokset i Keshcarrigan i County Leitrim i det nordvestlige Irland.

Hun startede med at optræde med gruppen De Danann og har snere lavet en del samarbejde med Ronnie Drew. Hun har desuden turneret med både Christy Moore (fra Planxty) og Sharon Shannon.

Shanley har lavet indspilninger med en lang række kunstnere som Ronnie Drew, Sharon Shannon, The Dubliners, Eddi Reader, Tommy Fleming, Desmond O'Halloran, Dolores Keane og Christy Hennessy. Siden 2002 har hun samarbejdet med arbejdet sammen med Paul Kelly.

Diskografi 
 1995 Eleanor Shanley
 1997 Desert Heart produceret med Neil McColl, søn af Ewan McColl
 2000 A Couple More Years med Ronnie Drew
 2001 Eleanor Shanley and Friends" sammen med Sharon Shannon, Eddi Reader, Dolores Keane, Johnny Duhan, Dessie O'Halloran og Ray Lynam
 2004 Another Days Journey 2006 El Amor De Mi Vida med Ronnie Drew
 2007 A Place Of My Own Gæsteoptrædende 
 1998 Restless Spirit – Tommy Flemings
 2002 How the West was Won – De Dananns
 1994 30 Years A-Greying'' – The Dubliners (hun har som den eneste kvindelige sanger optager musik med The Dubliners)

Referencer 

Sangere fra Irland
Sachsen-Weimar-Eisenach

Sachsen-Weimar-Eisenach eller Storhertugdømmet Sachsen var et hertugdømme, som blev oprettet i 1809. Dette skete, da hertugdømmerne Sachsen-Weimar og Sachsen-Eisenach blev lagt sammen til én stat. I forvejen havde de to lande været i personalunion siden 1741. Allerede i 1815 blev staten til et storhertugdømme. Storfyrstendømmet nedlagdes med kejserrigets ophør, og siden Weimarrepublikken indgår området i delstaten Thüringen.

Fyrster af Sachsen-Weimar-Eisenach

Hertug 
 1809-1815: Karl August af Sachsen-Weimar-Eisenach, hertug af Sachsen-Weimar og Sachsen-Eisenach fra 1758.

Storhertuger 
 1815–1828: Karl August af Sachsen-Weimar-Eisenach.
 1828–1853: Karl Frederik af Sachsen-Weimar-Eisenach. 
 1853–1901: Karl Alexander af Sachsen-Weimar-Eisenach.   
 1901–1918: Wilhelm Ernst af Sachsen-Weimar-Eisenach.

Overhoveder for huset Sachsen-Weimar-Eisenach 
 1919-1923: Wilhelm Ernst af Sachsen-Weimar-Eisenach.  
 1923-1988: Karl August af Sachsen-Weimar-Eisenach, kronprins (arvestorhertug). 
 1988-nu: Michael-Benedikt af Sachsen-Weimar-Eisenach. 

Etableret i 1809
Ophørt i 1918
Thüringens historie
Forhenværende hertugdømmer
Tidligere tyske stater
Medlemsstater af Rhinforbundet
Stater i Det Tyske Forbund
Stater i Det Nordtyske Forbund
Stater i Det Tyske Kejserrige
Ernestinske linje af Huset Wettin
Forhenværende storhertugdømmer
Ernestinske hertugdømmer
Michael-Benedikt af Sachsen-Weimar-Eisenach

Michael-Benedikt, prins af Saxe-Weimar-Eisenach (tysk Michael-Benedikt Prinz von Sachsen-Weimar-Eisenach und Graf von Wettin) (født 15. november 1946 i Bamberg i Franken i Bayern) er en tysk prins og det nuværende overhoved for det storhertuglige hus Sachsen-Weimar-Eisenach. Han er den eneste søn af Karl August af Sachsen-Weimar-Eisenach og sønnesøn af Wilhelm Ernst af Sachsen-Weimar-Eisenach, der var den sidste storhertug af Sachsen-Weimar indtil 1918.

Ægteskab og efterkommere 
I 1970 giftede Michael-Benedikt sig med Renate Henkel (født 17. september 1947). Ægteskabet var barnløst, og det blev opløst i 1974. 
 
I 1980 giftede han sig med Dagmar Hennings (født 24. juni 1948). De har datteren Leonie Mercedes Augusta Silva Elisabeth Margarethe (født 30. oktober 1986 i Frankfurt am Main).

Den saliske lov gælder i Huset Sachsen-Weimar. Derfor har datteren ikke arveret til posten som overhoved for slægten. De nærmeste arvinger er Michael-Benedikts fætter Wilhelm Ernst Prinz von Sachsen-Weimar-Eisenach (født 1946) og indtil sin død i en rideulykke i Northamptonshire i 2018 også dennes søn Georg Constantin (1977 - 2018).

Kilder 
Artiklen bygger helt eller delvist på Tysk Wikipedia.

Ernestinske linje af Huset Wettin
Václav Pilař

Václav Pilař (født 13. oktober 1988 i Chlumec nad Cidlinou) er en professionel fodboldspiller fra Tjekkiet der spiller som kantspiller hos Slovan Liberec, udlejet fra Viktoria Plzeň. Han har tidligere spillet i Tyskland hos Freiburg og Wolfsburg.

Han fik debut for Tjekkiets fodboldlandshold i juni 2011 og har (pr. april 2018) spillet 22 kampe for holdet.

Karriere 
Pilař blev født i Chlumec nad Cidlinou i den vestlige del af det daværende Tjekkoslovakiet. Han begyndte at spille fodbold i klubben RMSK Cidlina Nový Bydžov. I 2004 skiftede han til FC Hradec Královés ungdomsafdeling. Klubben ligger i byen Hradec Králové, som er beliggende tæt på Pilařs hjemby.

I 2006 Hradec Králové blev Václav Pilař rykket op på FC Hradec Královés førstehold, der på daværende spillede i den Tjekkiske 2. liga. I sæsonen 2009/10 scorede han 10 mål for klubben, og var dermed én af grundende til at klubben rykkede op i landets bedste liga, Gambrinus liga. I sin første sæson i Gambrinus-ligaen spillede Pilař 28 kampe og scorede tre mål.

De daværende tjekkiske mestre Viktoria Plzeň blev næste stop for Václav Pilař, da han i sæsonen 2011/12 blev udlejet til klubben. Pilař spillede i alt 12 ligakampe og scorede fem mål for klubben. Viktoria Plzeň endte på en samlet 3. plads i Gambrinus liga. I UEFA Champions League scorede han i klubbens kvalifikationskampe mod FC Pyunik, Rosenborg BK og FC København.

I november 2011 blev han tilbud en permanent kontrakt med Viktoria Plzeň, men valgte i januar 2012 at skrive kontrakt med den tyske klub VfL Wolfsburg med virkning fra 1. juli 2012. Tyskerne købte Pilař for 1 million euro af FC Hradec Králové.

Landshold 
Václav Pilař debuterede 4. juni 2011 for Tjekkiets fodboldlandshold i en venskabskamp mod , hvor han fik 44 minutters spilletid. Tre dage efter fik han seks minutter mod . Det første landskampsmål scorede han 11. november 2011 i en kamp mod . I maj 2012 han af landstræner Michal Bílek blev udtaget til Europamesterskabet i fodbold, der skulle spilles i Ukraine og Polen. I Tjekkiets åbningskamp mod  scorede Pilař tjekkernes enlige mål i 1-4 nederlaget. I næste kamp mod  scorede han kampens andet mål, og var med til at sikre den hurtigste 2-0 føring i EMs historie.

Eksterne henvisninger

Referencer 

Fodboldspillere fra Tjekkiet
Fodboldspillere fra VfL Wolfsburg
Fodboldspillere fra SC Freiburg
Deltagere ved det europæiske mesterskab i fodbold 2012
Chlumec nad Cidlinou

Chlumec nad Cidlinou () er en by med  indbyggere i den centrale del af Tjekkiet.

Byen ligger i den historisk region Bøhmen, i den administrative region Hradec Králové, og 25 km vest for byen Hradec Králové hvor floderne Cidlina og Bystřice løber sammen.

Ekstern henvisning 

 
 Virtual show

Byer i Tjekkiet
Byer i Hradec Králové
Malexander Kirke

Malexander Kirke (svensk: Malexanders kyrka) er en stenkirke, der ligger i byen Malexander i Boxholms kommun, Sverige.

Historie 
Man tror at det har fundets en kirke i Malexander siden 1200'erne. Den første kendte informationen om en kirke er fra 1345 da hellige Birgitta's farbror Knut Jonsson, der ejede sædegården Aspenäs, testamenterede penge til kirken og præsten Lambertus. Denne kirke, der blev bygget af træ, brændte i 1587 og en ny trækirke blev bygget. Man tror ikke at sakristiet blev skadet ved branden.

Under 1800'erne var det så meget folk at trækirken var for lille. I 1877 startede man at bygge en ny stenkirke straks syd for trækirken. I 1881 blev stenkirken indviet og i 1882 blev trækirken revet ned.

I 1929 brændte kirken, men blev opbygget og indviet i 1931.

Referencer

Eksterne henvisninger 
 Malexander kyrka 
 Malexander kirke på www.malexander.se

Kirker i Sverige
Bygninger, konstruktioner og anlæg i Östergötlands län
Håkon Opdal

Håkon André Eikemo Opdal (født 11. juni 1982 i Odda) er en professionel fodboldspiller fra Norge der spiller som målmand. Han har siden januar 2013 været på kontrakt med IK Start fra Kristiansand.

Han fik debut for Norges fodboldlandshold i november 2006.

Klubber

SK Brann 
Opdal blev født i Odda i den sydvestlige del af landet. Han begyndte at spille fodbold i den lokale klub Odda FK, og skiftede i 2000 til Tippeliga-klubben SK Brann fra Bergen. I 2001, da Brann solgte Magnus Kihlstedt til F.C. København, blev Opdal en fast del af Branns førstehold som reserve for Ivar Rønningen.

Han debuterede for Brann i en pokalkamp mod FK Ørn-Horten, og han spillede for første gang i Tippeligaen i 2002, da han i sæsonens sidste kamp blev indskiftet mod Rosenborg BK. I 2003 fik Håkon Opdal flere kampe for Brann, da Rønningen blev skadet. Fra sæsonen 2004 blev Opdal førstevalg på målmandsposten, og han var blandt andet med til at vinde den norske pokalturnering. I turneringens 4. runde scorede Opdal på det afgørende straffespark, da SK Brann vandt over FK Bodø/Glimt efter straffesparkskonkurrence.

I januar 2007 valgte Opdal og SK Brann at forlænge kontrakten med fem år, så den var gældende til udgangen af 2011. Dette skete efter at han var blevet kåret til årets spiller i klubben i 2006. I 2006 og 2007 vandt han Kniksenprisen som bedste målmand i norsk fodbold. Fra starten af 2007 blev han førstevalg på landsholdet, og om efteråret blev han norsk mester med SK Brann.

Opdal var fra starten af sæsonen 2011 SK Branns førstevalg på målmandsposten, men mistede den efter få kampe til polske Piotr Leciejewski. Derfor valgte han efter kontraktudløb i slutningen af året, at forlade klubben.

SønderjyskE 
I midten af april 2012 tog Opdal til én uges prøvetræning i den danske superligaklub SønderjyskE. Her spillede han to kampe for klubbens hold i Reserveholdsturneringen. Dette skete efter at klubbens to målmænd Nathan Coe og Arnar Pétursson ikke forventede at blive i klubben efter at sæsonen 2011-12 var forbi. Den 8. juni 2012 offentliggjorde klubben, at man havde underskrevet en ét-årig kontrakt Håkon Opdal, der dermed skulle konkurrere med Kenneth Stenild om pladsen i målet.

Opdal debuterede for SønderjyskE i superligakampen den 14. juli på Haderslev Fodboldstadion mod Randers FC, hvor han var med til at vinde 6-1. I november 2012 blev Opdal enig med SønderjyskE i at ophæve kontrakten, efter at han kun havde spillet et halvt år i klubben. Dette var resultatet af at Opdal havde stået usikkert og lukket mange mål ind for klubben, og han blev derfor i de fleste kampe erstattet af SønderjyskE's reservekeeper Kenneth Stenild. Opdal nåede at spille 13 kampe for SønderjyskE.

Landshold 
Håkon Opdal debuterede 15. november 2006 for Norges fodboldlandshold i en venskabskamp mod . Forinden havde han i maj samme år af landstræner Åge Hareide også været udtaget til en kamp mod , men uden at komme på banen.

Han var den 24. juli 2012 registreret for 12 landskampe for nationalmandskabet.

Eksterne henvisninger

Referencer 

Fodboldspillere fra Norge
Fodboldspillere fra SK Brann
Fodboldspillere fra SønderjyskE
Fodboldspillere fra IK Start
Display-typografi

Display-typografi er en bestemt grafisk fremstilling af et stykke tekst, der har til formål at fange beskueren. Typografien nedprioriterer derfor læselighed, men gør i stedet noget ud af det æstetiske ved brug af bl.a. rumlige virkemidler som skygge, specielle fonte samt små illustrationer. Display-typografi bruges i virksomhedsnavne, produktnavne og særlige overskrifter, hvor tekstens udseende gerne afspejler indholdet, hvad enten det er virksomheder, produkter eller en længere tekst.

Fodnoter 

Typografi

en:Typography#Display typography
Ikke-destruktiv prøvning

ikke-destruktiv prøvning (NDT,  står for Non-Destructive Testing) betegner en række prøvningsmetoder for at påvise materialefejl, uden at reducere prøvningsobjektets funktionsevne eller fysiske egenskaber.

Denne prøvning kan udføres såvel i laboratorier som i værkstedmiljøer eller i fri luft – i visse tilfælde også mens det aktuelle objekt er i brug.

Ikke destruktiv prøvning benytter en række videnskaber og teknologier, ofte i kombinationer, eksempelvis materialteknik, fysik, kemi, elektronik og mekanik.

Eksterne henvisninger
ds.dk: Ikke-destruktiv prøvning (S-239)

Produktcertificering
Erhvervsliv
Forskning
NDT

NDT har flere betydninger:
 Ikke-destruktiv prøvning – Non-Destructive Testing
 National Debate Tournament – en USA national konkurrence af politisk debat
 Ndunga sprog ISO 639 kode
Videoguide

En videoguide er en video, der indeholder materiale til at undervise eller guide den eller dem, som ser videoen. Indholdet kan både være optagelser af personer, der gør noget, men det kan også være optagelser på en computer, der viser fremgangsmåden eksempelvis at lave billedredigering.

Videoguider har især vundet frem på videosider som YouTube.

Pædagogik
Video
M'Zab-dalen

M'Zab (eller Mzab) er en region i provinsen Ghardaïa i Algeriet. Den 10 km lange dal, som ligger i Sahara i den centrale del af Algeriet har ca 120.000 indbyggere som fortsat lever i traditionelle bysamfund med egne love og skikke.

Mozabittene, som indbyggerne kaldes, er en berbisk folkegruppe, og tilhører ibadiretningen inden for islam. Mozabittene har boet i området siden stenalderen, og blev omvendt til islam ved mødet med Rostomiddynastiet. Rostomiderne blev efterhånden integreret med Mozabittene.

I området findes fem muromkransede byer, såkaldte ksourer. Hver ksour har en central moské som indeholder fødevarelager og er bygget som et sidste, indre fæstningsværk indenfor bymuren. Minareten fungerede som vagttårn. Udenfor bymuren ligger særprægede gravpladser som afspejler den samme samfundsstruktur som byerne. Mozabittene holder om sommeren til i lejre udenfor byen. Den største by er Ghardaïa. De øvrige er: Beni Isguen, Melika, Bou Noura og El Ateuf. Specielt for Beni Isguen er, at kun muslimer tillades at overnatte i byen.

Ettersom M'zab ligger langt fra andre beboede dele af Algeriet, er både den materielle og den samfundsmæssige kultur forholdsvis uforandret.

Eksterne kilder og henvisninger 
 The changing world of Mzab fra The Middle East magazine, 1983 på chris-kutschera.com

Verdensarvsområder i Afrika
Algeriets geografi
Dale
1. division 1949-50 (fodbold)

1. division 1949-50 var den 37. sæson i Danmarksturneringen. KB blev den første klub, som vandt Danmarksmesterskabet tre gange i træk. For andet år i træk får AB sølv, og AGF tredjepladsen.

Mesterskabet afgøres på sidste spilledag, da KB spiller 0-0 mod AB og dermed slutter et point foran AB.

ØB rykker ned uden at have vundet en eneste af klubbens tolv sidste kampe.

Tabel 

Oprykker fra 2. division: B 1909

Fodboldturneringer i Danmark
Djémila

Djémila eller Cuicul i Algeriet er et typisk eksempel på romersk byplanlægning i et bjergområde. Ruinbyen ligger 900 moh. Dets forum, basilika, tempel, teater, triumfbuer og hus er blandt de bedst bevarede i Nordafrika.

Byen kendes i dag som Djémila, dens arabiske navn; i romertiden hed den Cuicul, efter dens berbiske navn. Byen blev grundlagt i år 96 eller 97 som en koloni af romerske veteraner, på befaling af kejser Nerva. Hensigten var at bevogte det vigtige bjergpas mellem Sétif og Constanine. Efter 50 år havde stedet store paladser, og så mange bygninger at nybyggeri måtte ske udenfor bymuren. I 100-talet kom amfiteateret og et offentligt bad. Byens blomstringstid regnes for at have været under Septimius Severus' regeringstid, i begyndelsen af 200-tallet. Da fik byen et forum, offentlige toiletter, tempel og lokaler for folkemøder. Indbyggerne i byen var romerske borgere, men der var tæt kontakt med berberne, og ægteskab mellem grupperne var almindeligt.

Cuicul blev et knudepunkt for romernes handel med landene syd for Sahara: Deres forbindelser rakte til det sydlige Sudan. Med kamelkaravaner hentede berberne guld og elfenben som de solgte i Cuicul og andre romerske kolonier. Byens egne resurser var landbrugsprodukter som korn og oliven.

Kristendommen fik solidt fæste i Cuicul; der blev bygget flere kirker og der blev etableret et bispesæde. Byen blev derefter et pilgrimsmål for kristne, især efter at biskop Cresconius i 411 fik bygget en basilika med fem hovedskibe. Biskoppen stod under tilsyn af den byzantinske patriarken af Konstantinopel.

Byen havde op til 200.000 indbyggere, men blev gradvis forladt efter romerrigets fald i 500- og 600-tallet, og blev ødelagt af omkringliggende folkegrupper. Under det muslimske riges storhedstid blev byen aldrig genopbygget, men fik navnet Djemila, som betyder «smuk» på arabisk.

Man begyndte arkæologiske udgravninger i området i 1909. Byen blev et verdensarvsted i 1982.

Eksterne kilder og henvisninger 

 lexicorient.com 
 pbase.com Billeder 

Verdensarvsområder i Afrika
Algeriet
Romerriget